b'\n_START_ARTICLE_\nEleutherodactylus\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nLajit Eleutherodactylus iberia ja kuubansammakko (E. limbatus) kuuluvat maailman pienimpiin sammakoihin. Ne el\xc3\xa4v\xc3\xa4t Kuubassa ja kasvavat vain 8,5 millimetri\xc3\xa4 pitkiksi. Suurimpien Eleutherodactylus-suvun sammakoiden pituus on kymmenen sentti\xc3\xa4. V\xc3\xa4rilt\xc3\xa4\xc3\xa4n lajit ovat ruskeita, vihreit\xc3\xa4 tai oransseja. Joillakin lajeilla on tumma juova, joka ylt\xc3\xa4\xc3\xa4 kuonosta silm\xc3\xa4n taakse. Useimmilla lajeilla on lehtisammakoiden tapaan tarttumalevyiksi laajentuneet sormien ja varpaiden k\xc3\xa4rjet.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nLajeja tavataan etel\xc3\xa4l\xc3\xa4isest\xc3\xa4 Teksasista ja l\xc3\xa4ntisest\xc3\xa4 Meksikosta Belizeen ja Guatemalaan ulottuvalla alueella sek\xc3\xa4 Karibian saaristossa. Niit\xc3\xa4 esiintyy sade- ja lehtimetsiss\xc3\xa4, joitakin lajeja my\xc3\xb6s pensaissa. Lajeja esiintyy my\xc3\xb6s puutarhoissa, pelloilla ja puistoissa.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nMuniminen tapahtuu maalla ja yksil\xc3\xb6 kehittyy kokonaan munan sis\xc3\xa4ll\xc3\xa4. Munia on yli 20. Munista pidet\xc3\xa4\xc3\xa4n huolta. Useimmiten naaras vartioi niit\xc3\xa4, mutta joillakin lajeilla koiras on vartioimassa munia.\n_START_SECTION_\nRavinto\n_START_PARAGRAPH_\nLajit pyydyst\xc3\xa4v\xc3\xa4t pieni\xc3\xa4 selk\xc3\xa4rangattomia el\xc3\xa4imi\xc3\xa4.'